text: Anem a pams: de març 2010
  Mitja Marato de la Calçotada
  Foto: www.imagineshoot.com
  La setmana ha estat rara, vaig començar els entrenaments dimarts deixant el dilluns de descans després de la Cursa de Bràfim. Dimarts vaig sortir amb el Edu i molt bé, a un ritme de rodatge i que ens permetia anar parlant fins a completar uns 11 kms, encara que notava les primeres molèsties al bessó dret. Dimecres vaig tornar a sortir, volia provar a fer series de 1 km quan portava 4 series vaig sortir a rodar per acabar sense carregar molt, doncs tenia previst tornar-hi el dijous amb l'Edu. Llavors hem vaig acollonir les molèsties al bessó dret eren importants fins el punt de tenir que parar i acabar l'entrenament caminant.
  Així amb aquest panorama decideixo fer repòs absolut fins diumenge i no les tenia totes, fins i tot ahir dissabte no ho veia gens clar.
  La realitat ha estat molt diferent, ja a primera hora quan hem començat l'escalfament he vist que la cosa anava molt millor del que hem pensava i he pogut acabar la mitja sense problemes.
  La mitja de Valls és dura, molt dura amb constants canvis de ritmes per els "tobogans" del recorregut, un recorregut que per altra banda és molt autèntic. No tots els dies pots anar corrent per la carretera de Valls a Alió amb el transit tallat. Avui a banda de la duresa per el traçat, també ho ha estat per la temperatura i per el canvi d'horari . Potser és perquè sempre entreno de tarda-nit que avui amb el sol i la caloreta les he passat magres.
  Al final content 01:48:42 volia fer 01:45 però per ser la primera de Valls estic força content. Ara descans de curses fins Bombers.
  VIII Cursa de Bràfim
  La cursa de Bràfim per molts motius és especial. Especial perquè a Bràfim hi tinc molts records, moltes imatges, molts amics coneguts i saludats, d'una etapa llarga de la meva vida. Una etapa important i amb la que vaig trencar fa més de deu anys.
  El 2009 vaig participar per primer cop a Bràfim en aquesta Cursa i Caminada, llavors només hi vaig anar a caminar, i poc a poc amb els entrenaments que he fet amb en Jappy "Berguaselasi" he anat reconciliant-me.
  Avui a sobre era l'estrena del "Europastry Team" i encara que no hem estat tots els components deu ni do el goig que fem.
  La cursa és dura i jo a sobre avui no he començat bé. Porto una setmana amb problemes del nervi ciàtic i encara que dimecres vaig visitar al físio no he fet net. Per aquest motiu i ja de sortida he notat que avui patiria a banda del recorregut es clar. Com darrerament fem, hem sortit junts l'Eduard i jo i molt endavant per evitar agafar cua a la entrada dels senders. No he pogut aguantar el ritme ni 2 km, i fins el 8 0 9 abans de la pujada a la torre del moro, no m'he trobat bé. Després ja no tenia tanta molèstia i fins i tot he recuperat posicions, la pujada i la baixada de la torre m'han anat molt bé. Després de baixar al riu les 2 pujades següents les he patit i al arribar als 400 metres de la costa nova no els he fet sencers corrent només a trossos i la resta caminant. El temps de la meva primera participació a Bràfim 01:25:44 per sota dels 1:30 que tenia com a objectiu.
  Això si he tornat a casa amb moltes ganes de tornar-hi, poques curses cuiden tant als participants com a Bràfim, una de les coses que més m'agraden son els trams on coincidim amb els caminants, els ànims que vas rebent al passar t'aixequen l' anima.